Τόλης Τσιρογιάννης

Ο Απόστολος (Τόλης) Τσιρογιάννης (γεν. Πειραιάς, 20 Απριλίου 1950 - 15 Αυγούστου 2021) ήταν Έλληνας παλαίμαχος ποδοσφαιριστής, διεθνής με την Εθνική ομάδα ποδοσφαίρου Ενόπλων Ελλάδας και στέλεχος της Μικτής Πειραιά.Φύλλο "Αθλητικής Ηχούς" της 10 Ιουλίου 1970 (σελ. 5) Αγωνιζόταν στη θέση του κεντρικού αμυντικού και έκανε πολυετή καριέρα στην Α΄Εθνική κατηγορία καθ' όλη τη διάρκεια της δεκαετίας του '70, με τη φανέλα του Πανιωνίου, αλλά και του Αιγάλεω.

Ξεκίνησε από τον ερασιτεχνικό σύλλογο της Α.Ε. ΡέντηΦύλλο εφημερίδας "Αθλητική Ηχώ" της 2 Αυγούστου 1970, σελ. 4: "Διπλή αγάπη για τον Απόστολο Τσιρογιάννη" την περίοδο 1966-67 και αγωνίσθηκε εκεί έως και το καλοκαίρι του 1970,Φύλλο "Αθλητικής Ηχούς", της 10 Ιουλίου 1970, σελ. 5 οπότε αποκτήθηκε από τον Πανιώνιο, αρχικά δίχως τη συγκατάθεση της ομάδας του. Στην ομάδα της Ν. Σμύρνης έπαιξε για 7 συνεχόμενα χρόνια, έως και το 1977, όταν υπόγραψε για 2 έτη στο Αιγάλεω. Μέχρι και το 1978-79 είχε λάβει μέρος σε 185 επίσημους αγώνες πρωταθλήματος, σημειώνοτας και 5 τέρματα.

Στη συνέχεια, επέστρεψε στη Νίκη Ρέντη, όπως είχε μετονομαστεί η πρώτη του ομάδα και παρέμεινε για 6 ακόμη περιόδους παίζοντας ποδόσφαιρο, αλλά και βοηθώντας σαν προπονητής.Φύλλο "Αθλητικής Ηχούς", της 11 Δεκεμβρίου 1981, σελ. 4 

Το 1981 ανέβασε τη Νίκη στο Εθνικό Ερασιτεχνικό Πρωτάθλημα, ενώ την επόμενη χρονιά χρίστηκε Κυπελλούχος της Ε.Π.Σ. Πειραιώς, νικώντας στον Τελικό με 1-0 την Α.Ε. Περάματος.Φύλλο "Αθλητικής Ηχούς", της 28 Απριλίου 1983, σελ. 6

Έκλεισε την ενεργή αθλητική του σταδιοδρομία την περίοδο 1984-85, σε ηλικία 35 ετών. Στη σημερινή ομάδα της Νίκης Ρέντη αγωνίζονται αρκετοί συγγενείς του. Ο Τσιρογιάννης απεβίωσε αιφνίδια, από ανακοπή καρδιάς, σε ηλικία 71 ετών"Θλίψη στη Νίκη Ρέντη - Έφυγε ο Αποστόλης Τσιρογιάννης Ανακτήθηκε στις 15 Αυγούστου 2021.

Τίτλοι-διακρίσεις
Βαλκανικό Κύπελλο Συλλόγων: 1971
Παγκόσμιο Κύπελλο Ποδοσφαίρου Ενόπλων 1972: 3η θέση
Πρωτάθλημα Α΄ Εθνικής: 2η θέση 1971

 Πηγές 

Το ηλεκτρονικό αρχείο της "Αθλητικής Ηχούς"
Διεθνής στατιστική ιστοσελίδα για το ποδόσφαιρο
"40 Χρόνια ποδόσφαιρο και ΠΡΟ-ΠΟ", έκδοση εφημερίδας "ΠΡΟΠΟΡΑΜΑ", 2000.
Νίκος Δημ. Νικολαΐδης, "50 Χρόνια Αιγάλεω" (έκδοση Δήμος Αιγάλεω, 1998)

Παραπομπές

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Πανιωνίου
Τ
Κατηγορία:Ποδοσφαιριστές Σούπερ Λιγκ Ελλάδας